Bošnjački institut – Fondacija Adila Zulfikarpašića raspisuje

**K O N K U R S**

**za dodjelu ukupno 5 (pet) godišnjih stipendija *Adil Zulfikarpašić*,**

**po jednu stipendiju redovnom studentu/ici I ili II ciklusa studija**

**Univerziteta u Sarajevu, Univerziteta u Tuzli, Univerziteta Džemal Bijedić u Mostaru****, Univerziteta u Bihaću i Univerziteta u Zenici,**

**u akademskoj 2023/2024. godini**

**Pravo učešća na konkurs imaju kandidati/kandidatkinje koji ispunjavaju sljedeće uslove**:

* da su državljani/ke Bosne i Hercegovine
* da su redovni studenti/ce I ili II ciklusa studija u školskoj 2023/2024. godini
* da su ostvarili prosječnu ocjenu najmanje 8,5 u toku I ili II ciklusa studija
* da tokom studija nisu obnavljali godinu

**Kriteriji na osnovu kojih se vrši bodovanje su:**

1. Po osnovu uspjeha - prosjek ocjena
2. Po osnovu dobivenih nagrada na takmičenjima i osvojenih medalja, te objavljenih akademskih radova tokom studija
3. Po osnovu stepena invaliditeta kandidata, preko 60%
4. Po osnovu prosječnih primanja u domaćinstvu
5. Po osnovu potvrde da je roditelj bio u oružanim snagama Armije RBiH, i/ili da je jedan od roditelja bio u logoru, i/ili da je ratni vojni invalid, i/ili da je poginuo kao pripadnik Armije RBiH ili kao civilna žrtva rata

Stipendija se dodjeljuje za akademsku 2023/2024. godinu u bespovratnom iznosu od 3.000,00 KM.

Izbor kandidata za dodjelu stipendije vrši komisija koju je imenovao Upravni odbor Bošnjačkog instituta – Fondacije Adila Zulfikarpašića.

**Kandidati su dužni dostaviti sljedeću dokumentaciju:**

* potvrdu o državljanstvu
* uvjerenje da je student/ica upisao/la školsku 2023/2024. godinu studija u statusu redovnog studenta na jednom od navedenih univerziteta
* uvjerenje univerziteta o položenim ispitima sa izvedenom prosječnom ocjenom (minimalno 8,5) u toku prethodnih godina studija
* uvjerenje univerziteta da student/ica tokom studija nije obnavljao/la godinu
* dokaz za osvojenu prvu, drugu ili treću nagradu na kantonalnom, federalnom, državnom takmičenju
* dokaz za učešće ili osvojenu nagradu na međunarodnom takmičenju
* pismo namjere (u zaglavlju navesti ime i prezime, adresu, kontakt telefon,

e-mail) sa naznakom *Prijava na konkurs za dodjelu stipendije „Adil Zulfikarpašić“ iz sredstava Bošnjačkog instituta – Fondacije Adila Zulfikarpašića*

* dokaz o materijalno-socijalnom statusu (uvjerenje o visini primanja roditelja: ček od penzije za prethodni mjesec, potvrda službe za zapošljavanje)
* dokaz o kriterijima navedenim pod stavkom „e“
* izjava kandidata da ne prima stipendiju po bilo kom drugom osnovu (ovjerava se u općini)

**Svi dokumenti koji se dostavljaju kao dokaz o ispunjavanju uslova moraju biti originali ili ovjerene fotokopije. Dokumenti se ne vraćaju kandidatima.**

Konkurs ostaje otvoren do 24.11.2023. godine.

Prijave na konkurs sa potrebnom dokumentacijom dostaviti putem pošte ili lično na adresu sa naznakom: **Prijava na konkurs**

Bošnjački institut – Fondacija Adila Zulfikarpašića

Mula Mustafe Bašeskije 21

71 000 Sarajevo.

Neblagovremene i nepotpune prijave neće biti razmatrane.
Rezultati će biti objavljeni na web stranici Bošnjačkog instituta najkasnije 2 sedmice od zatvaranja konkursa.

 Upravni odbor Bošnjačkog instituta

U Sarajevu, 23.10.2023.

 Broj protokola 875-10/23